Φατίχ Ακίν

Ο Φατίχ Ακίν (Fatih Akin, 25 Αυγούστου 1973) είναι Γερμανός σκηνοθέτης, σεναριογράφος και παραγωγός τουρκικής καταγωγής.

Βιογραφία
Γεννήθηκε στο Αμβούργο και σπούδασε εκεί από το 1994 μέχρι το 2000 visual communications. Ήδη το 1993 σκηνοθέτησε τα πρώτα του έργα. Μεταξύ αυτών είναι και τα Sensin (You're the One!, 1995) και Getürkt (Weed, 1996).

Η πρώτη μεγάλη του γερμανόφωνη ταινία ήταν το έργο Kurz und schmerzlos (Ακαριαίο Χτύπημα, 1998), η οποία τιμήθηκε με αρκετά διεθνή βραβεία. Στην ταινία αυτή πρωταγωνιστεί και ο Έλληνας φίλος του Ακίν, Αδάμ Μπουσδούκος.

Η επίσης γερμανόφωνη επιτυχία του Gegen die Wand (Μαζί ποτέ, 2004), όπου ο Μπουσδούκος εμφανίζεται και πάλι, βραβεύτηκε μεταξύ άλλων στην Βαρκελώνη με το European Movie Award. Η Κουζίνα με ψυχή (Soul Kitchen) γυρίστηκε σε δική του σκηνοθεσία, σενάριο και παραγωγή και κατέκτησε πολλά γερμανικά βραβεία κινηματογράφου το 2010.

Η ταινία Η μαχαιριά γυρίστηκε το 2014 και ήταν υποψήφια για τον Χρυσό Λέοντα στο φεστιβάλ της Βενετίας. Το 2017 σκηνοθέτησε και έγραψε το σενάριο για την ταινία Μαζί ή τίποτα, η οποία κέρδισε τη Χρυσή Σφαίρα Καλύτερης Ξενόγλωσσης Ταινίας, ήταν υποψήφια για τον Χρυσό Φοίνικα και έφτασε στην τελική εννεάδα για την καλύτερη ξενόγλωσση ταινία στα 90ά βραβεία Όσκαρ.

 Έργα 
Πλήρης φιλμογραφία στο Internet Movie Database
 Rheingold (Το χρυσάφι του Ρήνου) (2022)
 Der goldene Handschuh (Το χρυσό γάντι) (2019)
 Aus dem Nichts (Μαζί ή τίποτα) (2017)
 Tschick (Βερολίνο, αντίο) (2016)
 The Cut (Η μαχαιριά) (2014)
 Müll im Garten Eden (Ο Παράδεισος δεν είναι εδώ, 2012, Ντοκιμαντέρ) 
 Blutzbrüdaz (2011)
 Deutschland09 - 13 kurze Filme zur Lage der Nation (απόσπασμα Der Name Murat Kurnaz, 2009)
 Soul Kitchen (Κουζίνα με ψυχή, 2009)
 Chico (2008)
 Auf der anderen Seite (Η άκρη του ουρανού, 2007)
 Crossing the Bridge: The Sound of Istanbul (Ο Ήχος της Πόλης, 2005)
 Kebab Connection (2005)
 Diebstahl alla turca (Ληστεία αλά τουρκικά, 2005)
 Gegen die Wand (Μαζί ποτέ, 2004) 
 Solino (Σολίνο, 2002)
 Wir haben vergessen zurückzukehren (Ξεχάσαμε να επιστρέψουμε, 2000, Ντοκιμαντέρ για την τηλεόραση)
 Im Juli (Η Ιουλία τον Αύγουστο, 2000) 
 Black Souls/Kismet (1999) 
 Kurz und schmerzlos (Ακαριαίο Χτύπημα, 1998)

 Βραβεύσεις 
 2004 Χρυσή Άρκτος στο Κινηματογραφικό Φεστιβάλ Βερολίνου για την ταινία Μαζί ποτέ.
 2004 Βραβείο Ευρωπαϊκού Κινηματογράφου καλύτερης ταινίας για την ταινία Μαζί ποτέ.
 2007 Οικουμενικό Βραβείο στο Φεστιβάλ των Καννών για την ταινία Auf der anderen Seite.
 2007 Βραβείο Σεναρίου στο Φεστιβάλ των Καννών για την ταινία Auf der anderen Seite.
 2007 Βραβείο Lux του Ευρωπαϊκού Κοινοβουλίου για την ταινία Auf der anderen Seite.
 2009 Μέγα Βραβείο της Επιτροπής στο φεστιβάλ της Βενετίας για την ταινία Soul Kitchen.
 2018 Χρυσή Σφαίρα Καλύτερης Ξενόγλωσσης Ταινίας για το Μαζί ή τίποτα.

 Παραπομπές 

 Εξωτερικοί σύνδεσμοι 

 Ο Αδάμ Μπουσδούκος, πρωταγωνιστής του Φατίχ Ακίν (γερμανικά και ελληνικά)


Κατηγορία:Γερμανοί σκηνοθέτες
Κατηγορία:Τούρκοι σκηνοθέτες
Κατηγορία:Γερμανοί σεναριογράφοι
Κατηγορία:Γερμανοί παραγωγοί ταινιών
Κατηγορία:Βραβευμένοι με Χρυσή Σφαίρα
Κατηγορία:Γερμανοί τουρκικής καταγωγής